钦定古今图书集成/方舆汇编/职方典/第1450卷 > 镇安府兵制考 通志
## 钦定古今图书集成/方舆汇编/职方典/第1450卷 > 镇安府兵制考 通志

本府

镇安营

守备　员属思恩协副将统辖

又“三里营拨贴防官一员。”

又思恩协拨贴防官一员。

设镇安城守营兵

步战兵八十七名

守兵二百零三名，共兵二百九十名。

又思恩协拨贴防兵三百五十名。

三里营拨贴防兵五十名。

其营兵月共应支饷银三百三十三两五钱，月共应支米八十七石。

官自备马四匹

春冬二季例，每匹月支谷一石二斗，每匹月支草四百二十斤。

夏秋二季例，每匹月支马干银九钱。

按《府志》，“明季系土司，有土兵自卫，并听征调。”

《皇清》设立镇安营守备一员、统领马步战守兵丁二

百九十名。内拨防小镇安各隘官兵一百二十名，留守城池兵丁一百七十名，岁需俸饷共银四千三百零二两九钱九分三釐九毫九丝。马三十四匹，岁需共银三百五十七两，遇闰加银三百八十一两九钱。俱系该营差百队赴布政司请领，回郡公同文官抽验，唱名散给，岁需米一千零四十四石。或拨米挽运，或拨饷就近采买支给，逓年遵照上行，原无定例。奉议州

设思恩协分防汛

思恩协拨分防官一员

《思恩》营拨防守兵五十名。

按《州志》：“州在府城正西，群山联布，茂林岑蔚。南北东三面皆田州界，正西以及两隅，则接镇安、向武。虽其间溪涧百出，而均无险要，故自古及今，竟无设兵防汛，亦未闻有啸聚山林，为要夺寇掠者也。然当时土官不忘武备，则有目把土兵，防护州治，分布城头，自相卫守，有事为兵，无事为民。如遇有警，并听征调。后” 土官故绝，改设汉官，仍循土司之制。自

皇清定鼎，亦未设汉兵以专汛守。康熙九年内始奉。

文拨协守思恩营，内把总一员驻札田州，兼防奉议拨兵四十名，分守州治。其官兵俸饷，逓年赴藩司请拨支给。土兵已经废置。康熙三十年内，州判陈洪奉文募设乡勇，亦犹土司旧制，“有事为兵、无事为民” 之意也。